Document ID: 31990D0671

ΑΠΟΦΑΣΗ ΤΗΣ ΕΠΙΤΡΟΠΗΣ
της 19ης Δεκεμβρίου 1990
για μεταβατικά μέτρα σχετικά με τις παραδόσεις στην Πορτογαλία προϊόντων των τομέων του χοιρείου κρέατος καθώς και των αυγών και του κρέατος πουλερικών προελεύσεως άλλων κρατών μελών
(Το κείμενο στην πορτογαλική γλώσσα είναι το μόνο αυθεντικό)
(90/671/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας και ιδίως το άρθρο 257,
Εκτιμώντας:
ότι στην Πορτογαλία το πέρασμα από το υπάρχον καθεστώς κατά τη διάρκεια του πρώτου σταδίου της προσχώρησης σε εκείνο που προκύπτει από την εφαρμογή της κοινής οργάνωσης των αγορών από την αρχή του δευτέρου σταδίου είναι δυνατόν να προκαλέσει σημαντικές δυσκολίες στους τομείς του χοιρείου κρέατος καθώς και των αυγών και των πουλερικών 7 ότι, πράγματι, η εφαρμογή στη χώρα αυτή των κοινών οργανώσεων της αγοράς στους τομείς των σιτηρών, του χοιρείου κρέατος, των αυγών και του κρέατος με τους όρους που προβλέπονται από τους κανονισμούς του Συμβουλίου (ΕΟΚ) αριθ. 3653/90 (1) και (ΕΟΚ) αριθ. 3657/90 (2) περιλαμβάνουν την άμεση κατάργηση κάθε προστασίας της πορτογαλικής αγοράς στις ενδοκοινοτικές συναλλαγές των προϊόντων των εν λόγω τομέων 7
ότι οι διαρθρωτικές δυσκολίες στους τομείς του χοιρείου κρέατος καθώς και των αυγών και του κρέατος πουλερικών και το επίπεδο αποδοτικότητας, κατά πολύ μικρότερο από εκείνο των άλλων κρατών μελών, που διαπιστώθηκαν στην Πορτογαλία καθιστούν επικίνδυνη μια απότομη αντιμετώπιση με πολύ ανταγωνιστικότερες διαρθρώσεις και υπάρχει κίνδυνος να διακυβευθεί η επιβίωση του τομέα αυτού στην Πορτογαλία 7 ότι ο κίνδυνος αυτός επιδεινώθηκε εξάλλου από το γεγονός ότι, κατά την αρχική φάση του δευτέρου σταδίου, οι δυσκολίες των πορτογαλικών επιχειρήσεων κατέστησαν οξύτερες από τις επιπτώσεις επί των δαπανών παραγωγής του υψηλοτέρου επιπέδου απ'ό,τι στην υπόλοιπη Κοινότητα των τιμών των σιτηρών στην Πορτογαλία κατά τη διάρκεια του πρώτου σταδίου 7
ότι με την εφαρμογή σε περίπτωση ανάγκης και κατά τη διάρκεια ενός έτους, κατ'ανώτατο όριο, από την Πορτογαλία ενός ειδικού δασμού ίσου με τα ποσά που προβλέπονται από τον παρόντα κανονισμό επί των παραδόσεων των προϊόντων προελεύσεως των άλλων κρατών μελών είναι δυνατόν να αντιμετωπισθούν οι προαναφερθέντες κίνδυνοι και να επιτραπεί να περατωθούν οι αναγκαίες προσαρμογές κατά τη διάρκεια του 1991 κατά τρόπο αρμονικό στην Πορτογαλία 7
ότι οι Επιτροπές Διαχειρίσεως Χοιρείου Κρέατος, Αυγών και Πουλερικών δεν διατύπωσαν γνώμη στη προθεσμία που έθεσε ο πρόεδρός τους 7
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Επιτρέπεται στην Πορτογαλική Δημοκρατία να εφαρμόσει, από την 1η Ιανουαρίου έως τις 31 Δεκεμβρίου 1991, τους ειδικούς δασμούς των οποίων τα ποσά εμφαίνονται στα παραρτήματα I και II επί των παραδόσεων προελεύσεως άλλων κρατών μελών των προϊόντων που περιλαμβάνονται στα ίδια παρατήματα .
Άρθρο 2
Η παρούσα απόφαση απευθύνεται στην Πορτογαλική Δημοκρατία.
Βρυξέλλες, 19 Δεκεμβρίου 1990

Labels: 3
17
18